Zuccarello reiser ikke til Norges VM-tropp
For tirsdag ble det klart at Jørgen Karterud er kalt inn til VM-troppen i Frankrike. Norge har hatt én plass ledig i 25-mannstroppen frem til i dag, da den 23 år gamle Linköping-spilleren ble hentet inn til troppen. Dermed kommer ikke Norges største hockeyprofil til å være frelseren i de resterende VM-kampene. Norge spiller sin tredje gruppespillkamp allerede klokken 16.15 tirsdag. Slovenia er motstander, en kamp Zuccarello uansett ikke ville vært aktuell for, grunnet NHL-sluttspillet. VG omtalte forrige uke Zuccarellos elleville kampprogram, med 100 kamper på åtte måneder. Åpningskampen: Norge slo Frankrike Siden Zuccas overgang til det amerikanske storlaget i 2010, har Rangers vært i samtlige sluttspill utenom ett. Både sluttspill for Rangers og skader har gjort Zuccarello uaktuell for flere sluttspill for Norge. Under VM for ett år siden spilte Zuccarello syv VM-kamper for Norge. Inkludert kamper for New York Rangers og World Cup for Team Europa endte han på 111 kamper forrige sesong. Andre kamp: Norge ydmyket av Sveits
Om New York Rangers ryker ut av Stanley Cup-sluttspillet natt til onsdag, kunne Mats Zuccarello sluttet seg til Norges VM-tropp. Det kommer ikke til å skje.